লিনাক্স দিয়ে যেমন ডেস্কটপ সিস্টেম তৈরী করা যায় ঠিক তেমনই যেকোন সংখ্যক সার্ভার সিস্টেম ও তৈরী করা সম্ভব। আপনি যদি শুধুমাত্র ডেস্কটপ হিসেবে লিনাক্স ব্যবহার করতে চান তবে ডেস্কটপ অরিয়েন্টেড ডেবিয়ান বেসড কোন ডিস্ট্রো যেমনঃ কোরেল লিনাক্স, উবুন্তু, ড্রিম লিনাক্স, কুবুন্তু ইত্যাদির যেকোন একটি ব্যবহার করতে পারেন। আর ডেবিয়ান দিয়ে খুব শক্তিশালী সার্ভার তৈরী করতে পারেন। অবশ্য এটি দিয়ে আমি ডেবিয়ানকে শুধুমাত্র সার্ভার এর জন্য তৈরী তা বলছি না। আপনি ডেবিয়ানকে ডেস্কটপ ওএস হিসেবে খুব সহজেই ব্যবহার করতে পারেন কোন কাস্টমাইজ ছাড়াই। তার ফলে আপনি কিছুটা এগিয়েই থাকবেন যখন ভবিষ্যতে একে সার্ভার ওএস হিসেবে ব্যবহার করতে চাইবেন।